open-index/open-wikipedia-markdown huggingface dataset:
קולבי קאליי

[שמאל|ממוזער|250px|קאליי במהלך הופעה ב[מליבו, קליפורניה ב-26 באוקטובר 2007]]
**קולבי מארי קאליי** (באנגלית: **Colbie Marie Caillat**; נולדה ב-28 במאי 1985) היא זמרת פופ אמריקאית, כותבת שירים וגיטריסטית.

## ביוגרפיה
קאליי נולדה בניוברי פארק, קליפורניה וגדלה במאליבו. היא בתו של קן קאליי, אחד ממפיקי האלבומים "Rumours" ו-"Tusk" של פליטווד מק ומאוחר יותר בעל חברת תקליטים עצמאית משלו.

בילדותה למדה קאליי לנגן בפסנתר ולקחה שיעורים בפיתוח קול.
בגיל 19 החלה לנגן בגיטרה אקוסטית ולכתוב שירים, לאחר שחיברה מספר יצירות העלתה אותם לאתר מייספייס. הדף שלה החל לצבור פופולריות רבה, עד כדי כך שהפכה לזמרת המצליחה ביותר באתר שלא תחת חוזה. לאחר תקופה קצרה, הוחתמה קאליי בחברת "יוניברסל ריפבליק" והוציאה את הסינגל הרשמי הראשון שלה "Bubbly", שהיה אחד השירים המושמעים ביותר באתר מייספייס. הסינגל נכנס לחמישייה הראשונה של מצעד הבילבורד. ב-17 ביולי 2007 יצא בארצות הברית אלבום הבכורה שלה: "Coco" שהגיע למעמד אלבום פלטינה ולמקום החמישי במצעד האלבומים של הבילבורד.

במאי 2008 הקליטה קאליי דואט יחד עם ג'ייסון מראז, הנקרא "Lucky" שנכנס לתוך אלבומו "We Sing, We Dance, We Steal Things". באותו החודש, הקליטה קאליי גרסת כיסוי לשיר "Kiss the Girl" מהסרט הקלאסי של דיסני בת הים הקטנה לדיסני מאניה 6. באותה השנה הקליטה דואט גם עם הזמר הקולומביאני המצליח חואנס.

לאחר שהופיעה כאמנית חימום בסיבובי ההופעות של הגו גו דולס ולייפהאוס ב-2007, בקיץ 2008 היא הופיעה בסיבוב ההופעות של הזמר ג'ון מאייר. באוגוסט אותה שנה, היא הקליטה שיר וצילמה קליפ לאולימפיאדת בייג'ינג (2008) אשר נקרא "Somethin' Special".
בסוף 2008, הופיעה קאליי בעונה השלישית של סדרת הלהיט של דיסני האנה מונטנה.

באוגוסט 2009, יצא אלבומה השני של קאליי, "Breakthrough". באותה שנה שיתפה פעולה עם טיילור סוויפט ביצירת האלבום *[[Fearless]]*. בטקס פרסי הגראמי ב-2010 זכתה קאליי בשני פרסים מתוך ארבע מועמדויות, על חלקה באלבום של סוויפט ועל שיתוף הפעולה שלה עם ג'ייסון מראז בסינגל "Lucky".

ביולי 2011 יצא אלבומה השלישי, "All of You".

## דיסקוגרפיה
### אלבומים

* 2007 – Coco
* 2009 – Breakthrough
* 2011 – All of You
* 2012 – Christmas in the Sand
* 2014 – Gypsy Heart
* 2016 – The Malibu Sessions

### סינגלים

* 2007 – Bubbly
* 2008 – Realize
* 2008 – The Little Things
* 2009 – Fallin' for You
* 2010 – I Never Told You
* 2011 – I Do
* 2011 – Brighter than the Sun
* 2013 – Hold On
* 2014 – Try
* 2016 – Goldmine
* 2016 –  Never Got Away


## קישורים חיצוניים

* 

קטגוריה:אמריקאים ילידי קליפורניה
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זוכות פרס גראמי
קטגוריה:זוכי פרס גראמי
קטגוריה:זמרות אמריקאיות
קטגוריה:זמרים אמריקאים
קטגוריה:אמניות ריפבליק רקורדס
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
תל שדוד

250px|ממוזער|שמאל|תל שדוד, מבט מכיוון צפון
**תל שַדוּד** (או **תל שריד**) הוא תל קדום הממוקם בחלקו הצפוני של עמק יזרעאל, סמוך לקיבוץ שריד הנקרא על שמו. התל מזוהה על ידי החוקרים עם **שָׂרִיד** המקראית.

שלל הממצאים הארכאולוגיים אשר נחשפו על גבי התל מעידים על התיישבות קבועה ורציפה במקום החל מתקופת הברונזה המאוחרת (המאה ה-16 לפנה"ס) ועד לסוף התקופה הרומית.

בתנ"ך מוזכרת העיר בהקשר לסיפור התנחלות השבטים. שריד נכללה בתחומו של שבט זבולון והייתה לעיר גבול, כפי שכתוב בספר יהושע:  ()

קרבתה של שריד לאחת מהדרכים המרכזיות בעת העתיקה, אשר חיברה את שימרון ומגידו עם ערי הגליל, העניקה לעיר חשיבות אסטרטגית וכלכלית כאחד. עובדה זו באה לידי ביטוי בממדיו של התל המעידים על גודלו של היישוב שככל הנראה הכפיל עצמו במהלך התקופה הישראלית.

גילוי אבני המיל שאת מרביתן ניתן לראות כיום בסמוך לתל ואף בתחומי הקיבוץ עצמו מעידות על השימוש הנרחב שעשו הרומאים באותה הדרך, שבתקופתם חיברה את מגידו לציפורי הנמצאת בגליל.

בשנת 1868 ניסתה קבוצת צליינים נוצרים ממוצא גרמני להתיישב במקום, אולם הקשיים הפיזיים הרבים בהם נתקלו ומחלת המלריה אילצו את הקבוצה לוותר על רעיון ההתיישבות.  

בחפירות ארכאולוגיות שהתקיימו בשנת 2014 התגלו בבית קברות למרגלות התל ארון קבורה אנתרופואידי עתיק וחרפושית חותם עם שמו של פרעה סתי הראשון מהמאה ה-13 לפנה"ס.
## לקריאה נוספת
*איתן אבניאון, **המילון האנציקלופדי של המקרא**, הוצאת איתאב-בית הוצאה לאור, 2003.
***[[כל מקום ואתר]]**, משרד הביטחון – ההוצאה לאור, 2000.

## קישורים חיצוניים

*תמונה של תל שדוד באתר עידן התנ"ך.

## הערות שוליים

קטגוריה:תלים מקראיים
קטגוריה:אתרים ארכאולוגיים יהודיים בארץ ישראל
קטגוריה:אתרי המקרא
קטגוריה:אתרים ארכאולוגיים כנעניים בארץ ישראל
שדוד
קטגוריה:נחלת שבט זבולון
בנצ'מרק

**בֶּנְצְ'מַרְק** (מאנגלית: **Benchmark** – אמת מידה) הוא מונח המתייחס להשוואת ביצועים או איכות.
סורוטי

**סורוטי** היא בירת נפת סורוטי באוגנדה השוכנת בסמוך לאגם קיוגה. העיר מוכרת בגאוגרפיה הסלעית הסובבת אותה ובמגוון המסגדים, המקדשים ההינדים והכנסיות שבה. 

## מבנה העיר
בניינים רבים בעיירה בנויים בסגנון הודי שנבנו על ידי אוכלוסיית הסוחרים ההודים שהגיעו בתקופת השלטון הקולוניאליסטי הבריטי. מבנים אלו סבלו מהזנחה כאשר אידי אמין גירש את הסוחרים ההודים מאוגנדה בשנות ה-70 של המאה ה-20. בשנים האחרונות, עם חזרת היציבות לאזור, העיירה משגשגת בשנית וסוחרים רבים חזרו אליה.

ניתן לטפס על הסלע הגדול שנמצא מחוץ לעיר ונצפה מכל מקום בה. הטיפוס דורש אישור של העירייה, אך מראש הסלע ניתן לצפות על העיר כולה והאזורים הסובבים לה. ביום בהיר ניתן לראות את הר אלגון באופק הדרום מזרחי ואת אגם קיוגה. הסלע עצמו הוא פקק געשי, תופעה נפוצה באזור. 

במורדות הסלע ניתן למצוא קברים מהתקופה הקולוניאלית. בית קברות נוסף נמצא בסמוך לשדה התעופה של סורוטי אשר על רוב מצבותיו כתובות בערבית.

שדה התעופה של סורוטי הוא השני בגודלו באוגנדה. המסלול שלו בנוי להתמודד עם מטוסי סילון בגודל בואינג 737. שדה התעופה הוקם במקור עבור חברת התעופה הבריטית (British Overseas Airways Corporation) כבסיס אימונים לאימון טייסים בטכניקות תעופה טרופיות. מאוחר יותר השתמשה בו האקדמיה המזרח אפריקאית לתעופה לאמן טייסים מהקהילייה המזרח-אפריקנית. כיום שדה התעופה הוא ביתו של בית הספר לטיסה של סורוטי.

## הקרב על סורוטי
בקיץ 2003 סורוטי הותקפה על ידי חיילי צבא ההתנגדות של האל (LRA)בפיקודו של ג'וזף קוני. ההתקפה על סורוטי נתפסה בעיני ממשלת אוגנדה כעליית מדרגה באיום שהיוו כוחות ה-LRA למדינה בגלל הקרבה לשדה התעופה של העיר. קרבות קשים בין המיליציה לבין הממשלה הצליחו לדחוק את המיליציה חזרה אל אזורי הכפר. במהלך קרבות אלו הצטרפו רבים מבני העיר לצד הצבא וסייעו בלחימה נגד אנשיו של קוני.

הפחד מחטיפת ילדים על ידי לוחמי צבא ההתנגדות של האל הביאה לכך שמדי לילה, בתקופה שאחרי ההתקפות על העיר והשטחים הסובבים אותה, היו מגיעים לעיר אלפי אנשים וילדים מן הכפרים לישון בשטחי העיר המוגנת. 

## קישורים חיצוניים

* 

קטגוריה:אוגנדה: ערים
יד לילדי הגולה

**יד לילדי הגולה** היא אנדרטת זיכרון לשואה הנמצאת במרכז קיבוץ משמר העמק, בתוך גן הנקרא **פינת הגולה**. האנדרטה נוצרה על ידי הפסל הישראלי זאב בן-צבי, והיא מוקדשת ללוחמת במרד גטו ורשה, טוסיה אלטמן, ומשמרת את זכרם של מיליון וחצי הילדים שנרצחו בשואה.

## היסטוריה

לרבים מחברי הקיבוץ היו משפחות באירופה. לקראת סוף מלחמת העולם השנייה, עם הגעת הידיעות על השואה, הועלתה בקשה להנציח את זכר יקיריהם. חבר הקיבוץ יעקב חזן, ממנהיגי השומר הצעיר, קיבל אישור ממוסדות התנועה להקמת אנדרטת זיכרון בקיבוץ. הוא פנה לפסל הירושלמי זאב בן-צבי, שהחל לבנות את האנדרטה בשנת 1945, והתיישב בקיבוץ עם משפחתו במשך שנתיים עד סיום העבודה.

במלחמת העצמאות נפגע הפסל מהפגזות תותחי קאוקג'י בקרב משמר העמק. בן-צבי סירב לבקשת הקיבוץ לתקן את הפגיעה, ואמר שהיא מביעה את סבלו המתמשך של העם היהודי גם לאחר השואה. עד היום נראית הפגיעה בפסל, ליד מרפק האישה.

במקום מתקיים בכל שנה טקס ביום הזיכרון לשואה ולגבורה.

## תיאור
במרכז האנדרטה, העשויה אבן ירושלמית, ניצב פסל גדול של ילד הנשען על אימו, ובזרועות פרושות הוא מבקש שתציל אותו, אך היא, בייאושה, מפנה ממנו את מבטה כי אינה יכולה לעזור לו.

בנוסף לפסל זה נמצאים במקום עוד שלושה פסלים:
* ילדים עומדים בתור להשמדה
* אם מגוננת על ילדיה
* ילד מסתתר

במקום נמצא קטע ממכתבה האחרון של טוסיה אלטמן לקרוביה בארץ ישראל:

טוסיה אלטמן נלחמה עם מרדכי אנילביץ במרד גטו ורשה בבונקר ברחוב מילא 18. היא הוסגרה לבסוף לגסטפו כשהיא סובלת מכוויות בכל חלקי גופה, ומתה כעבור יומיים לאחר עינויים.

## גלריה

תמונה:PikiWiki Israel 32256 Holocaust memorial in Kibbutz Mismar Haemek.jpg|אם מגוננת על ילדיה
תמונה:PikiWiki Israel 32254 Holocaust memorial in Kibbutz Mismar Haemek.jpg|ילדים בתור להשמדה
תמונה:אנדרטת השואה במשמר העמק (3).jpg|ילד מסתתר
תמונה:PikiWiki Israel 32252 Holocaust memorial in Kibbutz Mismar Haemek.jpg|מכתבה של טוסיה אלטמן
קובץ:PikiWiki Israel 32257 Holocaust memorial in Kibbutz Mismar Haemek.jpg|מראה כללי של האנדרטה
תמונה:PikiWiki Israel 32253 Holocaust memorial in Kibbutz Mismar Haemek.jpg|שלט הנצחה בכניסה לפינת הגולה


## לקריאה נוספת
***גיבורים ונואשים - 60 שנה למרד גטו ורשה**, הוצאת בית לוחמי הגטאות, ע' 114-116, 2003.

## קישורים חיצוניים

* יד לילדי הגולה במשמר העמק
*  זאב בן-צבי מפסל את "יד לילדי הגולה" במשמר העמק, 1947. קטע מסרט "דמעת הנחמה הגדולה", במאי: יוסף לייטס
קטגוריה:זאב בן-צבי
ילדי הגולה
ילדי הגולה
קטגוריה:משמר העמק
ילדי הגולה
קטגוריה:פיסול ישראלי
דגלי המשנים למושל קנדה

**[[דגל]]י [[המשנה למושל קנדה|המשנים למושל קנדה]]** אושרו בשנת 1980 על ידי המושל הכללי של קנדה עבור המשנים למושל. דגל זה מונף בעדיפות על הדגל הלאומי של קנדה, אולם חשיבותו משנית לדגל מלכת קנדה וכן חשיבותו משנית לדגל המושל הכללי של קנדה, למעט במגורי המשנה למושל עצמו - שם המשנה למושל פועל כנציג מלכת קנדה בעוד שהמושל הכללי הוא רק אורח של הפרובינציה, ולכן בבית המשנה למושל חשיבותו של דגל המשנה למושל משנית רק לדגל המלכה (במקרה בו המלכה נמצאת במבנה).

כל אחד מהדגלים כולל את סמל הפרובינציה וסביבו עשרה עלי עץ אדר מוזהבים, שעליה כתר מלכותי על רקע כחול, למעט דגלי המושלים של נובה סקוטיה (ששימרה את הדגל הבריטי המושחת בסמל הפרובינציה) וקוויבק (אשר מציג את סמל הפרובינציה במרכזה של דסקה לבנה על דגל כחול ללא עלי האדר).

נס המשנה למושל מונף מעל בית המשנה למושל או משרדו, וכן באתרים בהם הוא מבקר; כמו כן הדגל מונף בחזית מכוניתו של המשנה למושל. נס המושל לא יונף על כנסייה בו נמצא המשנה למושל, וכן לא יורד לחצי התורן בעת אבל. עם מותו של המשנה למושל מורד הדגל, ועם השבעת משנה חדש מונף הדגל מחדש.

הדגל לעולם לא יונף בתוך בניין.

## ראו גם
* דגל המושל הכללי של קנדה
* דגל קנדה

## קישורים חיצוניים

* 

קנדה
משנה למושל קנדה
דייוויד בראון

**דייוויד מקדוול בראון** (באנגלית: **David McDowell Brown**; 16 באפריל 1956 – 1 בפברואר 2003) היה קפטן בצי האמריקני ואסטרונאוט של נאס"א. נספה עם כל שאר חברי הצוות באסון מעבורת החלל קולומביה, STS-107.
## חייו
בראון סיים את לימודי בבית הספר התיכון יורקטון בווירג'יניה בשנת 1974. ב-1978 סיים את לימודי התואר הראשון שלו בביולוגיה בקולג' ויליאם ומרי. ב-1982 קיבל תואר דוקטורט ברפואה.

בראון נבחר כמועמד לטייס חלל בדצמבר 1996. הוא התאמן במשך שנתיים והיה מוסמך למשימות של טיסות, אם כי STS-107 הייתה טיסתו הראשונה בחלל. בראון שהה בחלל במשך 15 ימים 22 שעות ו-20 דקות. נקבר בבית הקברות הלאומי ארלינגטון ליד וושינגטון הבירה יחד עם חלל המעבורת קולומביה מייקל אנדרסון.

## הנצחתו
* על שמו של בראון נקרא אסטרואיד **51825 דייווידבראון**.
* פסגה בגבעות קולומביה שבמאדים נקראה על שמו.

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי וירג'יניה
קטגוריה:טייסי חלל שעל שמם כוכב לכת מינורי
קטגוריה:בוגרי מכללת ויליאם ומרי
קטגוריה:אסטרונאוטים אמריקאים
קטגוריה:קצינים וחוגרים בצי ארצות הברית
קטגוריה:אישים הקבורים בבית הקברות הלאומי ארלינגטון
קטגוריה:טייסי ניסוי אמריקאים
קטגוריה:מעוטרי מדליית השירות המצוין של מחלקת ההגנה
קטגוריה:הרוגי מעבורת החלל קולומביה
קטגוריה:בוגרי בית הספר לטייסי ניסוי של הצי האמריקאי
קטגוריה:אמריקאים שנולדו ב-1956
קטגוריה:אמריקאים שנפטרו ב-2003
אופציה אקזוטית

**אופציה אקזוטית** הוא מושג בכלכלה, המתייחס לנגזרים פיננסיים מסוג אופציה בעלת מאפיינים השונים מאלו של אופציות רגילות (אופציות ונילה), כגון חישוב הגמול על האופציה באופן תלוי מסלול או קיום התניות נוספות למימוש האופציה. אופציות אקזוטיות רבות הן מרכיב במוצרים פיננסים מורכבים ומשמשות בתי עסק ובנקים רבים כדי לגבות את הפיקדונות המובנים ושאר המוצרים המורכבים שהם משווקים ללקוחותיהם.

בדומה לאופציות ונילה רגילות, גם באופציות אקזוטיות ישנה חלוקה בין אופציות אמריקאיות, אותן ניתן לממש בכל נקודה במהלך חיי האופציה, לבין אופציות אירופאיות, אותן ניתן לממש רק בסוף חיי האופציה, כאשר הראשונות שכיחות יותר מהאחרונות.

## אופציות אקזוטיות נפוצות
* אופציית חסם כניסה (Knock In) - אופציה אקזוטית שכיחה בעלת חסם אחד, אשר מכניס את האופציה לתוקף במקרה ומחיר נכס הבסיס "נוגע" בו במהלך חיי האופציה.
*אופציית חסם יציאה (Knock Out)- אופציה אקזוטית בעלת חסם אחד, אשר מוציא את האופציה מתוקף במקרה ומחיר נכס הבסיס "נוגע" בו במהלך חיי האופציה.
*אופציית חסם כפול (Double Barrier) - אופציה בעלת שני חסמים וביניהם מרווח, אשר עשויים להיות חסמי כניסה או יציאה (או ששני החסמים הם חסמי כניסה, או ששניהם חסמי יציאה או שחסם אחד הוא כניסה ואחד יציאה אופציה כזאת נקראת Kiko- knock in knock out).
* אופציה בינארית - אופציה המעניקה לרוכש אחוז תשואה קבוע מראש. בכך, מתבטלת חשיבות המרחק בין שער ביצוע העסקה לשער הפקיעה. אופציה בינארית שאינה ניתנת למימוש לפני פקיעתה נקראת אופציה דיגיטלית (Digital Option), אופציה בינארית שניתנת למימוש לפני פקיעתה נקראת אופציית נגיעה (Touches Option). אופציות בינאריות יכולות להיות עם חסם וללא חסם.

*אופציה אסייתית - אופציה אשר הגמול עבורה מחושב על פי ממוצע מחיר נכס הבסיס לאורך חיי האופציה.

קטגוריה:אופציות
פונקציות טריגונומטריות הפוכות

במתמטיקה, **הפונקציות הטריגונומטריות ההפוכות** הן פונקציות המתקבלות על ידי הפיכת הפונקציות הטריגונומטריות היסודיות.

הפונקציות הטריגונומטריות אינן חד-חד ערכיות בתחום הגדרתן, לכן יש לצמצם את תחומן כדי להגדיר את הפונקציות ההפוכות.

## תכונות יסודיות

----

----

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פונקציות טריגונומטריות
אקארנאניה

**אקארנאניה** (ביוונית: **Ακαρνανία**) היה שמו של חבל ארץ בצפון-מערבה של יוון העתיקה, שנתחם ממערב על ידי הים האיוני, ממזרח על ידי אייטוליה והנהר אכלואוס, ומדרום על ידי חופו הצפוני של מפרץ קורינתוס. כיום מהווה אקארנאניה חלק ממחוז המשנה אטוליה-אקארנאניה. העיר הגדולה והחשובה בה הייתה סטראטוס.

שמאל|ממוזער|250px|אקרנאניה בעת העתיקה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:יוון העתיקה: גאוגרפיה
טאלורגאן הראשון, מלך הפיקטים

**טאלורגאן הראשון** או **טאלורקאן** (באנגלית: **Talorgan I** או **Talorgan**; נפטר ב-657) בנו של אאנפירת' מברניקיה (mac Enfret), היה מלך הפיקטים. טאלורגאן מלך כארבע שנים, החל משנת 653 ועד מותו.

טאלורגאן היה בנו של אאנפירת' מברניקיה. אאנפירת' היה בנו של את'לפירת' מנורת'מבריה, ולאחר מותו של זה בשנת 616 גלה לארצם של הפיקטים. אאנפירת' נשא לאישה נסיכה פיקטית, והשניים הולידו את טאלורגאן.

טאלורגאן הומלך בשנת 653. בשנת מלכותו הראשונה יצא לקרב בסטרת' את'יירט נגד דונכאד מק קוניינג, מלך דאל ריאטה. טאלורגן נצח בקרב והרג את דונכאד, ובכך ביסס את שלטונו.

## קישורים חיצוניים
* דברי ימי אלסטר 
* דברי ימי אלסטר (תרגום לאנגלית)
* דברי ימי הפיקטים

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-657
אבקת חלב

**אבקת חלב** היא חלב שיובש ממרבית נוזליו לכדי אבקה. אבקת חלב ניתנת להחזרת נוזלים, אז היא הופכת לנוזל הדומה בתכונות רבות לחלב. לאבקת חלב חיי מדף ארוכים משמעותית מחלב, היא קלה לשינוע ואינה דורשת קירור. שימוש נפוץ באבקת חלב הוא בתוספת לבצקים ומוצרי מזון, על מנת ליצור טעם ומרקם דומים לתוספת חלב ללא דילול הבלילה.

## היסטוריה
במאה ה-13 כתב מרקו פולו על מפגשו עם המונגולים בתקופת קובלאי חאן, אז ציין כי הם השתמשו בחלב שיובש לכדי מעין מרקם משחתי.

תהליך הייצור המודרני הראשון של אבקת חלב הומצא על ידי הרופא הרוסי אוסיפ קריצ'בסקי בשנת 1802.

הייצור המסחרי הראשון של חלב מיובש אורגן על ידי הכימאי הרוסי דרצ'וב בשנת 1832.

ב-1833 ויליאם ניוטון פיתח שיטה לייבוש בריק של חלב, וב-1855 נרשם פטנט לייבוש מסחרי של חלב על ידי ט"ס גרימווייד (T.S. Grimwade).

מאז המאה ה-20 אבקת חלב מיוצרת על ידי צמצום חלב בחום למחצית מנפחו המקורי, וריסוס הנותר בקיטור עד לנידוף מרבית הנוזל הנותר. שתי שיטות מקובלות אחרות הן מריחת חלב על תוף פח רותח וסחרורו עד להתקשותו על הדופן וייבושו בהקפאה, בדומה לקפה מגורען. לכל שיטת ייבוש תוצר שונה במקצת, מבחינת היכולת לשאת נוזלים מחדש, משקל נקי, טעם ואף ערכים תזונתיים.

## שימושים

אבקת חלב נמצאת בשימוש נרחב במנות קרב, אספקת מזון חירום במקלטים ומקומות נוספים בהם אספקת חלב סדירה אינה אפשרית. כמו כן, אבקת חלב נמצאת בשימוש נרחב במכונות קפה מסחריות. ניתן להפוך את אבקת החלב לנוזל ביחס של 1:10 של אבקת חלב למים. אחד השימושים הנפוצים של אבקת חלב הוא הוספה לתערובת של קקאו וחמאת קקאו על מנת ליצור שוקולד חלב. בנוסף, כיום נהוג להוסיף אבקת חלב לשוקולד לבן במקרים רבים.

בשל ריכוז החלבון שיש בה, לעיתים משמשת אבקת חלב מתאמנים כתוסף תזונה, ומהווה לדוגמה מרכיב באבקות חלבון שונות.

## כשרות
מבחינת כשרות, אבקת חלב אינה זהה לחלב רגיל. היא אומנם חלבית כדין החלב, אך לעומת חלב נוכרי שאסור מדרבנן ורק לדעת מיעוט מותר בימינו עקב הפיקוח הממשלתי על יצרני החלב, אבקת חלב שנעשתה מחלב נוכרי ("אבקת חלב נוכרי") מותרת עקרונית, אך יש המחמירים ואוסרים אותה.

כיום מקובל בגופי כשרות לציין על מוצרים המכילים אבקת חלב נוכרי עובדה זו בסמוך לציון הכשרות, וכן לא לתת כשרות ברמת סיווג 'מהדרין' למוצרים המכילים אבקת חלב נוכרי.

## ראו גם
* חלב מרוכז

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חומרי גלם מחלב
קטגוריה:מזון מיובש
חלב
ערן סלע

**ערן סלע** (נולד ב-11 באפריל 1968) הוא פרשן כדורסל ישראלי. שימש ראש דסק הכדורסל של העיתון מעריב, ראש דסק הכדורסל של אתר הספורט ONE, חבר בפאנל של התוכנית "רק ספורט" ברדיו ללא הפסקה, בעל טור שבועי בעיתון "מקור ראשון" והיה גם כותב קבוע במגזין "בלייזר". בעשור השני של המאה ה-21 משמש סלע פרשן ליגת התיכונים בישראל וליגת המכללות האמריקנית בערוץ הטלוויזיה "ONE".

## ביוגרפיה
סלע נולד וגדל בפתח תקווה. החל את דרכו ככדורסלן צעיר במועדון מכבי פתח תקווה שם שיתף פעולה עם שרון דרוקר. לאחר שנפצע בברך בגיל 17 נאלץ לפרוש ממשחק פעיל.

את שירותו בצה"ל עשה בתחנת הרדיו גלי צה"ל, שם הגיש פינות ספורט, שימש סטטיסטיקאי וערך את התוכנית "צעד וחצי". לאחר שירותו הצבאי הצטרף סלע לעיתון "עולם הספורט". לאחר כחצי שנה נסגר העיתון וסלע עבר לכתוב בעיתון "מעריב", בו היה בעל טור קבוע בשם "סיפרה בסלע". הטור שילב סטטיסטיקה והומור בקשר לכדורסל בארץ ובעולם. במעריב עבד כ-15 שנים (1990-2005) ובמהלכן סיקר את הפועל ומכבי תל אביב, וכן את תחום הכדורסל האירופי. הוא החליף את עפר שלח כפרשן הכדורסל של העיתון לאחר עזיבתו. כמו כן, בתחילת שנות ה-90 כתב סלע במשך שנתיים למקומונים "מלאבס" ו"צומת השרון", ואף עבד שנה בערוץ הספורט כפרשן אירופי.

ב-2005, לאחר שסיים את עבודתו ב-"מעריב", שימש סלע דובר איגוד הכדורסל בישראל במשך 10 חודשים, ובתחילת שנת 2006 עבר לשמש ראש דסק הכדורסל של אתר ONE. במקביל, הוא מפעיל אתר אינטרנט בנושא כדורסל בשם "כדורסלע". סלע כתב במרוצת השנים מספר ספרים וחוברות העוסקים בכדורסל.

החל משנת 2002 ועד לשנת 2010 סלע פרסם מדי שנה את "יומן הכדורסל של ערן סלע" לתלמידי בתי הספר.

במקביל לתפקידו התקשורתי, הוא משמש גם כסוכן שחקני ושחקניות כדורסל בסוכנות ששמה "כחול לבן".

סלע נשוי ואב לשלושה. הוא אחיו הגדול של כדורסלן העבר גיל סלע.

## ספרים וחוברות שכתב

***מדריך הכדורסל השלם**, 1998, נכתב עם ירון טלפז - ספר המקשר בין הכדורסל הישראלי, האירופי והאמריקאי, במתכונת קידום לעונת משחקים, הוצאה פרטית.
***מסביב לכדור**, 2003 - סיפורים מעולם הכדורסל, הוצאת מודן.
* **על המפה – עונה למזכרת בכדורסל הישראלי**, 2004 - חוברת צבעונית על העונה בה זכתה מכבי תל אביב באליפות היורוליג והפועל ירושלים באליפות היול"ב קאפ.
***דאנק בפרצוף**, 2005 - סיפורים מעולם הכדורסל, הוצאת מודן.
***היכל התהילה – 50 הכדורסלנים הגדולים של ישראל בכל הזמנים**, 2005 - אלבום שנכתב ביחד עם אהרל'ה ויסברג וקובע את רשימת 50 הכדורסלנים הטובים של ישראל.
***עבירה במתכוון**, 2006 - ספר המורכב מאוסף קטעים נבחרים של הטור "סיפרה בסלע" שפורסם במעריב בין השנים 1990–2005, הוצאת מודן.

## קישורים חיצוניים

* כחול לבן - סוכנות השחקנים של ערן סלע
* 

קטגוריה:סגל ערוץ הספורט
קטגוריה:חיילי גלי צה"ל
קטגוריה:סגל מעריב
קטגוריה:סגל מקור ראשון
קטגוריה:בעלי טור ישראלים
קטגוריה:מחברי ספרי עיון ישראלים
קטגוריה:כדורסלני מכבי פתח תקווה
קטגוריה:פרשני כדורסל ישראלים
קטגוריה:ישראלים שנולדו ב-1968
פלורבול

[שמאל|ממוזער|250px|משחק פלורבול בין נבחרת [שוודיה לנבחרת פינלנד]]
[ממוזער|שוער במשחק פלורבול ב[צ'כיה]]
ממוזער|200 פיקסלים|כדור פלורבול
**פלורבול** (מאנגלית: **Floorball**; מכונה גם **הוקי אולמות**) הוא משחק כדור שבו מטרת שחקני הקבוצה, להכניס את הכדור לשער היריב.

## חוקי המשחק
משחק הפלורבול מתבצע בתוך אולם בו שני שערים בגודל של שערי הוקי קרח בערך וכל קבוצה מנסה להכניס את הכדור לשער היריבה על ידי שימוש במקלות פלסטיק הדומים למקלות הוקי שדה.

לכל קבוצה שוער החובש קסדה ומגני ברכיים ואין לו מקל. השוער עומד בישיבה שפופה מול השער ומנסה לעצור את הכדור בעזרת הידיים והגוף. במשחק אסור למסור לשוער.

במהלך המשחק המגע בין שחקני שתי הקבוצות ובין המקלות אסור, אך השחקנים יכולים לגעת בכדור בכל חלקי גופם, חוץ מהידיים. המסירות והחבטות לשער מתבצעות רק באמצעות המקל.

בתחילת המשחק או כאשר מבקיעים גול יש מתחיל המהלך מפייסוף - המקלות נמצאים במקביל זה לזה ובמאונך לשחקנים, והכדור נמצא באמצע המגרש. השחקנים בעת השריקה מנסים לקחת את הכדור, למסור לשחקן מקבוצתם ולהתקדם לעבר השער.

## היסטוריה
המשחק נוצר בתחילת שנות ה-70 של המאה ה-20 בגוטנבורג, שוודיה, והיווה תחילה משחק חובבני באולמות ספורט בבתי ספר. בתוך כעשור הפך המשחק לפופולרי ברחבי מדינות סקנדינביה, חוקי המשחק נוסחו באופן פורמלי, והוקמו אגודות ומועדוני פלורבול מקומיים. ב-1986 נוסדה אגודת IFF הבינלאומית (International Floorball Federation). ב-1994 התקיימה לראשונה אליפות אירופה בפלורבול, בה השתתפו 14 מדינות. ב-1996 התקיימה בסטוקהולם אליפות העולם הראשונה לגברים, בה השתתפו 12 מדינות מתוך 20 שהתמודדו על מקום בתחרות.

כיום (2009) קיימות 55 נבחרות פלורבול לאומיות שונות, שהוכרו באופן רשמי על ידי IFF. שתי הליגות הגדולות בעולם בפלורבול פועלות עדיין בסקנדינביה - בשוודיה ובפינלנד. מ-1996 מתקיימת מדי שנתיים אליפות העולם לגברים, ומ-1997 אליפות העולם לנשים. בשנות ה-2000 נוסדו גם אליפויות דו-שנתיות לנבחרות צעירות (מתחת לגיל 19). עד כה זכו בעיקר נבחרות שוודיה באליפויות העולם השונות, וכן זכו במדליות לאורך השנים נבחרות פינלנד, נורווגיה, שווייץ וצ'כיה.

IFF הוכרה באופן רשמי על ידי הוועד האולימפי הבינלאומי ב-2008.

בישראל קיימות מספר קבוצות פלורבול, וכן הוקמה העמותה "איגוד פלורבול בישראל",, המוכרת גם ב-IFF.

## קישורים חיצוניים

* International Floorball Federation
* Floorball, באתר freeway
* The History of Floorball, באתר Floorball Nation

## הערות שוליים

קטגוריה:משחקי כדור
קטגוריה:משחקי מחבט
כנימת קוכיניאל

**כנימת קוכיניאל** (שם מדעי: *Dactylopius coccus*) היא חרק ממשפחת Dactylopiidae, השייכת לעל-המשפחה כנימות מגן.

## מוצאן ושימוש תעשייתי בהן
באנגלית מכונה הכנימה Cochineal scale. מין זה, כמו שבעת המינים האחרים בני הסוג *[[Dactylopius]]* מתפתחים אך ורק על צמחים מהסוג צבר ממשפחת הצבריים, ומוצאם באזורים הטרופיים והסובטרופיים של דרום ומרכז אמריקה. גוף נקבת הכנימה מכיל כמויות ניכרות של חומצה כרמינית (Carminic acid), שהיא חומר-צבע אדום. טחינת הכנימות והרתחתן במים, והוספה של מלחי אלומיניום ונתרן, יוצרות את צבע המאכל האדום כרמין (E 120). עוד לפני גילוי אמריקה ידעו ילידי מקסיקו לגדל את הכנימה, להפיק את הצבע והשתמשו בו בתעשיית המזון ולצביעת בדים וצמר. לאחר גילוי אמריקה פיתחו הספרדים מסחר וייבוא של הכנימה לאירופה וזו זכתה לחשיבות כלכלית רבה.

בסוף המאה ה-19, לאחר הגילוי של חמרי צבע סינתטיים והסינתוז שלהם, ירדה מאוד החשיבות הכלכלית של כנימת הקוכיניאל, אך בעקבות המודעות הרבה לסיכונים הבריאותיים הכרוכים בשימוש בצבעים הסינתטיים, עולה שוב השימוש בחומצה הכרמינית ממקור טבעי.

## גלריה

קובץ:Dactylopius coccus (Barlovento) 04 ies.jpg|מקבץ של נקבות
קובץ:Cochineal on opuntia.jpg|כנימות קוכיניאל על צבר
קובץ:Cochinel Zapotec nests.jpg|גידול כנימות קוכיניאל בקנים זפוטקיים בואחאקה
קובץ:014 cochineal.jpg|כנימות קוכיניאל על צבר והצבע האדום הנוצר ממעיכת כנימה
קובץ:Dactylopius coccus (Barlovento) 05 ies.jpg|מקבץ של נקבות
קובץ:Dactylopius coccus (Barlovento) 03 ies.jpg|מקבץ של נקבות
קובץ:GutierrezWorkshopTeotitlan052.jpg|הפקת צבע אדום מכנימות קוכיניאל בשיטה מסורתית בואחאקה
קובץ:GutierrezWorkshopTeotitlan065.jpg|הצבע המופק מהכנימות


## קישורים חיצוניים

* The insect that painted Europe red מאתר ה-BBC
* 

קטגוריה:ערכים שבהם תבנית בריטניקה אינה מתאימה
קטגוריה:פשפשאים
קטגוריה:מקסיקו: חרקים
קטגוריה:בעלי חיים שתוארו ב-1835
קטגוריה:מדעי המזון
קמחית ירושלים

**קמחית ירושלים** (שם מדעי: *Phenacoccus yerushalmi*) היא חרק ממשפחת הקמחיתיים, השייכת לעל-משפחה כנימות מגן. 

מקור שמה של הכנימה בגילוי ובתיאור הראשון של החרק על עצי אורן ירושלים בירושלים. לאחר מכן נתגלה כי הכנימה נפוצה באזורים רחבים יותר של ארצות הים התיכון: טורקיה, יוון, תוניסיה, סיציליה, קורסיקה וספרד. כל הפרסומים על כנימה זאת מצביעים כי כנראה היא מתפתחת אך ורק על מינים של אורן.

## ביבליוגרפיה

* Ben-Dov, Y. 1985. Further observations on scale insects ( Homoptera: Coccoidea ) of the Middle East.   Phytoparasitica 13: 185-192.
*  Ben-Dov, Y. & Matile-Ferrero, D. 2001. On the distribution of Phenacoccus yerushalmi Ben-Dov ( Hemiptera: Coccoidea: Pseudococcidae ) in the Mediterranean Basin. Phytoparasitica 29(2): 167. 
* Ben-Dov, Y. & Gounari, S., Kaydan, M.B. & Hadjina, F. 2006. Phenacoccus yerushalmi Ben-Dov newly recorded from Greece and Turkey ( Hem., Coccoidea, Pseudococcidae ). Bulletin de la Société Entomologique de France 111(1): 42.


## קישורים חיצוניים

* מאמר על תפוצת קמחית ירושלים מאת יאיר בן-דוב

קטגוריה:קמחיתיים

קטגוריה:ארץ ישראל: פשפשאים
דברי ימי טיגרנאך

**דברי ימי טיגרנאך** (באנגלית: **Annals of Tigernach** בקיצור **AT**) היא כרוניקה שמקורה ככל הנראה במנזר קלונמקנויז (Clonmacnoise) שבאירלנד. הכרוניקה כתובה בשילוב של לטינית, אירית עתיקה ואירית של ימי הביניים. ככל הנראה הכרוניקה נכתבה במהלך המאה ה-12 והיא מתארת את תולדות אירלנד וסקוטלנד בין השנים 489–766, 973–1003 ו-1018–1178. 

התיאור של מאורעות השנים שבין 766–973 אבד, אולם ככל הנראה ה"כרוניקון סקוטורום" התבסס על דיברי ימי טיגרנאך ומשמר חלק מהמידע לשנים אלה (אף שגם בכרוניקה זו אבד המידע הנוגע לשנים 718–804). 

כיום קיימים 5 קטעים של כתב היד של הכרוניקה. הראשון הוא מהמאה ה-12, ארבעת הנוספים הם מהמאה ה-14. חמשת הקטעים נמצאים בספרייה הבודליינית באוקספורד.

## קישורים חיצוניים

* דיברי ימי טיגרנאך

טיגרנארך
קטגוריה:סקוטלנד: היסטוריה
קטגוריה:אירלנד: היסטוריה
קאהולואי

**קאהולואי** (באנגלית: **Kahului**) היא העיר הגדולה באי מאווי, נמצאת בצפון-מרכז האי מאווי, ולידה שוכן נמל תעופה בינלאומי קאולואי הנקרא על שמה של העיר.

במפקד האוכלוסין של שנת 2000 נמצא כי בעיר כ-20,146 איש. שטח העיר כ-42.3 קמ"ר וצפיפות האוכלוסין בה היא כ-513 איש לקמ"ר. כ-53% מתושבי המקום הם ממוצא אסיאתי.

## קישורים חיצוניים

* 

קטגוריה:קצרמר יישובים באוקיאניה
קטגוריה:הוואי: יישובים
קטגוריה:ארצות הברית: יישובים לצורכי מפקד אוכלוסין
קטגוריה:הוואי: ערי נמל
הוקון הראשון, מלך נורווגיה

**הוקון האראלדסון** (בנורווגית: **Haakon Haraldsson**, היה ידוע גם בכינוי **האראלד הטוב**, בנורדית עתיקה: **Hákon góði**, בנורווגית: **Håkon den gode** ו**הוקון אדלסטיינפורסטר**, בנורדית עתיקה: **Hákon Aðalsteinsfóstri**, בנורווגית: **Håkon Adalsteinsfostre**; 920 – 961) היה מלך נורווגיה משנת 934 ועד למותו. הוא ידוע בשל ניסיונותיו להנהיג את הנצרות בנורווגיה.

## ראשית חייו
הוקון היה בנם הצעיר של האראלד הראשון, מלך נורווגיה ושל פילגשו תורה מוסטרסטנג. הוא נולד בחצי האי הוקונשלה שבמחוז הורדלנד. האראלד היה נחוש בדעתו להרחיק את בנו הצעיר מדרך הרעה ולפיכך שלח אותו לחצרו של אתלסטאן, מלך אנגליה. הוקון גודל בחסותו של אתלסטאן, כחלק מהסכם שנעשה עם אביו ומסיבה זאת הוא כונה "אדלסטיינפורסטר". בחצר המלכות האנגלית התוודע הוקון לדת הנוצרית. עם הגיע הידיעה על מות אביו, צייד אתלסטאן את הוקון בספינות ובאנשים למסע מלחמה כנגד אחיו-למחצה, אריק "גרזן הדם", שטען לכתר מלכות נורווגיה.

## מלך
עם שובו לנורווגיה, השיג הוקון את תמיכתם של בעלי הקרקעות על ידי הבטחה שנתן להם לוותר על זכותו להטיל מיסים. עד מהרה מצא עצמו אריק ללא תמיכה מכל הצדדים ונמלט מהארץ כדי להציל את חייו ואת חיי משפחתו. אריק נמלט לאיי אורקני ומאוחר יותר לממלכת יורוויק (יורק), ובסופו של דבר מצא את מותו בקרב ב-954.

ב-953 נאלץ הוקון להילחם בקרב כנגד בניו של אריק. הוקון ניצח בקרב שבו נהרג בנו של אריק, גוטורם. 

אחד הניצחונות המפורסמים של הוקון היו בקרב רסטרקלב, ליד האי פריי ב-955, בו נהרג בנו של אריק, גמלה. על ידי הצבת דגלים במרחקים גדולים אלה מאלה לאורך הרכס הוא יצר את הרושם שצבאו גדול יותר מגודלו האמיתי. הוא הצליח לשטות בבניו של אריק ולגרום להם להאמין שכוחותיו גדולים לאין שיעור. הדנים נמלטו ונטבחו על ידי צבאו של הוקון. ב-957 שבו בניו של אריק, בתמיכתו של גורם הזקן, מלך דנמרק, אך שוב הובסו על ידי צבאו המיומן של הוקון.

## מותו
ב-961 נחתו שלושת בניו הנותרים של אריק על חוף הורדלנד מבלי להתגלות והפתיעו את המלך במשכנו בפיטייר. בקרב שהתנהל במקום נפצע הוקון פצעי מוות לאחר שניצח את בניו של אריק. זרועו של המלך נפצעה מפגיעת חץ ומאוחר יותר הוא מת מפצעיו. הוא נקבר בתל הקבורה של הכפר סיים שבתחומי העיר לינדס. לאחר מותו חיבר משורר החצר שלו שיר תהילה על נפילתו של המלך בקרב ועל קבלתו אל הולהאלה.

לאחר מותו של הוקון עלה לכס המלוכה הבכור מבניו של אריק שנותר בחיים כהאראלד השני, למרות שהייתה לו שליטה מועטה מחוץ לתחומי מערב נורווגיה. בסופו של דבר סבלה נורווגיה משנים של מלחמה. ב-970 פותה האראלד השני להגיע לדנמרק ושם נהרג במזימה שתוכננה על ידי הוקון זיגרודסון, שהיה בעל בריתו של האראלד "כחול השן".

## קישורים חיצוניים

* ביוגרפיה מתוך האנציקלופדיה הקתולית
* הוקון הראשון באנציקלופדיה בריטניקה (1911).
* Haakon the good (Avaldsnes History Centre)
* 

קטגוריה:מלכי נורווגיה
קטגוריה:ילידי 918
קטגוריה:נפטרים ב-961
אשל (פירושונים)

קטגוריה:שמות משפחה עבריים
קטגוריה:שמות פרטיים שמקורם בצמחים
סיפורי היער הירוק

**סיפורי היער הירוק** (ביפנית: **山ねずみロッキーチャック**; בתרגום מילולי לעברית: "רוקי צ'אק, עכבר ההרים") היא סדרת אנימה יפנית, המבוססת על סדרת ספרים שפורסמה בעשורים השני והשלישי של המאה ה-20 על ידי ת'ורנטון בורגס (Thornton W. Burgess), סופר ילדים אמריקאי.

הסדרה שודרה ברשת הטלוויזיה היפנית "Fuji TV" בשנת 1973, החל ב-7 בינואר ועד 30 בדצמבר. הסדרה כוללת 52 פרקים, ועוסקת בהרפתקאותיהן של חיות היער השונות.

מאוחר יותר שודרה הסדרה במדינות שונות מחוץ ליפן. בישראל נקלטה הסדרה בשנות השמונים בשידורי ערוץ המזרח התיכון, ומאוחר יותר שודרה בדיבוב לעברית בשידורי הניסיון של ערוץ 2. הסדרה דובבה על-ידי גיורא קנת, שדיבב את כל הדמויות הגבריות, ועל ידי דנה יחזקאלי, שדיבבה את כל הדמויות הנשיות. בהמשך שודר אף בערוץ הילדים

## הדמויות (בגרסה העברית)
*קורקור - עורבני כחול
*דובי - דב
*ג'ינג'י - שועל
*בונה - בונה
*סחף - לוטרה
*צוציק - סנאי
*קפיצי - ארנב
*סמורי - סמור
*קשישא - צפרדע
*סרח - בואש
*טלי וגילי - שפני סלעים
*קפי - קרפד
*צבי - צב
*נימי - נמיה
*תנחום - תן
*איכה - נברן
*צצצ - נחש

## קישורים חיצוניים

קטגוריה:סדרות אנימה
קטגוריה:סדרות אנימה משנות ה-1970
קטגוריה:ניפון אולפני אנימציה: סדרות אנימה המבוססות על ספרות קלאסית
קטגוריה:סדרות טלוויזיה המבוססות על ספרים
קטגוריה:ערוץ 2 הניסיוני: תוכניות וסדרות רכש
קטגוריה:סדרות אנימה לילדים צעירים
קטגוריה:ערוץ המזרח התיכון - תוכניות רכש
קטגוריה:סדרות טלוויזיה יפניות שעלו לשידור בשנת 1973
עודד שרם

**עודד שרם** (10 בדצמבר 1961 – 1 בספטמבר 2008) היה מתמטיקאי ישראלי שעסק בתורת השדות הקונפורמיים ובתורת ההסתברות, ונחשב לאחד החוקרים המובילים בעולם בתחומים אלה.

## חייו והשכלה
שרם נולד בירושלים. את לימודיו האקדמיים במתמטיקה החל באוניברסיטה העברית בירושלים, שם סיים בשנת 1986 את לימודי תואר ראשון ובשנת 1987 את לימודי התואר השני, בהנחיית גיל קלעי. מיד אחר כך המשיך ללימודי תואר שלישי במתמטיקה באוניברסיטת פרינסטון, שם כתב את עבודת הדוקטורט תחת הנחייתו של ויליאם ת'ורסטון. הוא סיים את לימודיו ב-1990. במשך שנתיים עבד באוניברסיטת קליפורניה בסן דייגו. בשנת 1992 הצטרף כחבר סגל קבוע במכון ויצמן למדע. ב-1999 עבר לקבוצת התאוריה של מיקרוסופט מחקר ברדמונד שבמדינת וושינגטון, ושם גר עד למותו.

## עבודתו
אפיק מחקר מרכזי של שרם היה הקשר בין מודלים דיסקרטיים לבין הגבול הרציף שלהם, התברר כי במקרים רבים הוא אינווריאנטי לפעולות קונפורמיות באופן שהופך אותו ליריעה רימנית. התרומה הבולטת ביותר של שרם היא המצאת אבולוציית שרם-לוונר (SLE, ב-2000). זהו כלי טכני מתוחכם, שסלל את הדרך להוכחות מדויקות של השערות מתחום המכניקה הסטטיסטית על גבולות רציפים של מודלים דיסקרטיים, כגון הילוך אקראי ללא חיתוך ופרקולציה. שיטות SLE אפשרו לשרם להוכיח, לדוגמה, את התוצאות הבאות (עם ונדלין ורנר ו-Greg Lawler):
# לשפה החיצונית של תנועה בראונית סופית של חלקיק יחיד במישור, יש, בהסתברות 1, ממד האוסדורף 4/3.
# אם שומרים כל צלע של הגרף המתקבל מריצוף המישור במשושים, בהסתברות 1/2, אז הסיכוי לקיומו של מסלול המגיע מן הראשית למרחק R הוא \ R^{-5/48+o(1)}.

לאבולוציית שרם-לוונר יש השפעה מרחיקת לכת על התחום כולו, והיא זיכתה את שרם ואת התורמים האחרים לפיתוחה בפרסים רבים. הבולט מבין אלה הוא מדליית פילדס שקיבל ונדלין ורנר (2006), שהיה בין השותפים העיקריים של שרם במחקריו.

שרם זכה, בין השאר, בפרס ארדש (1996), פרס סלם (2001), במענק קליי (2002), בפרס פואנקרה (2003), בפרס לואב (2003), בפרס פוליה (2006) וב-2008 בפרס אוסטרובסקי. יש הטוענים כי בזכות הישגיו המחקריים היה אף זוכה ללא ספק במדליית פילדס לשנת 2002, אלא שפרס זה מוענק רק למי שהוא מתחת לגיל 40 ואילו שרם היה באותה עת מבוגר מדי בשלושה שבועות. ב-2008 נבחר כחבר זר של האקדמיה המלכותית השוודית למדעים, בין הנימוקים לבחירתו צוין כי עבודתו בתחום תורת ההסתברות מייצגת את אחת ההתפתחויות המשמעותיות ביותר בתחום זה בשנים האחרונות.

## מותו
ב-1 בספטמבר 2008 נהרג שרם כשנפל אל מותו בתאונת טיפוס הרים, כשטיפס לבדו על הר במדינת וושינגטון שבארצות הברית.

## קישורים חיצוניים

* רשימת פרסומיו המחקריים של עודד שרם
* על עבודת המוסמך של עודד שרם, בבלוג של גיל קלעי
* 
* אבי בליזובסקי, עודד שרם היה אחד מגדולי המתמטיקאים התאורטיקנים בעולם, הידען, 16 בספטמבר 2008

## הערות שוליים

קטגוריה:חברי האקדמיה המלכותית השוודית למדעים
קטגוריה:חוקרי תורת ההסתברות ישראלים
קטגוריה:מתמטיקאים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פרינסטון
קטגוריה:זוכי פרס ארדש
קטגוריה:זוכי פרס אוסטרובסקי
קטגוריה:זוכי פרס פוליה
קטגוריה:הרוגי תאונות
קטגוריה:ישראלים שנולדו ב-1961
קטגוריה:ישראלים שנפטרו ב-2008
האובליסק של סאו פאולו

**האובליסק של סאו פאולו**, המוכר גם בשם **האובליסק של איביראפוארה** (בפורטוגזית: **Obelisco de São Paulo**, **Obelisco do Ibirapuera**) הוא אנדרטת זיכרון בצורת אובליסק בעיר סאו פאולו שבברזיל.

## היסטוריה
האובליסק הוא סמלה של המהפכה החוקתית בברזיל שאירעה בשנת 1932. האנדרטה, המתנשאת לגובה 72 מטרים, היא הגדולה ביותר בעיר סאו פאולו. בנייתה החלה בשנת 1947 והסתיימה ב-1970, אולם היא נחנכה ב-9 ביולי 1955, שנה לאחר חנוכת פארק איביראפוארה, שבשוליו היא ממוקמת. את האובליסק יצר הפסל האיטלקי-ברזילאי גלילאו אוגו אמנדאבילי (Emendabili), אשר מצא מקלט בברזיל בשנת 1923 בגיל 34 מפחד השלטון הפשיסטי. האובליסק עשוי שיש טרוורטינו.

בבסיס האובליסק קבורות גופותיהם של ארבעת הסטודנטים שמותם הצית את נס המרד (מרטינס, מיראז'יה, דראוסיו וקמרגו, שראשי התיבות של שמותיהם, MMDC, היוו את שמה של תנועת המחאה) ושל 713 לוחמים נוספים. על האובליסק עצמו מופיעות סצנות תנ"כיות ואחרות מההיסטוריה של סאו פאולו, חלקן מסותתות ואחרות עשויות פסיפס. על ארבע פאותיו של האובליסק מופיעות מילות שירו של גיליירמי די אלמיידה (Almeida) לזכר מהפכני 1932. בבסיס האובליסק, בכניסה למקום התפילה והקבורה, נחקק ציטוט נוסף של אלמיידה: "חיו מעט על מנת למות היטב, מתו צעירים על מנת לחיות לעד".

## קישורים חיצוניים

* הודעה של עיריית סאו פאולו על עבודות שיקום של האובליסק (2006) 

## הערות שוליים

קטגוריה:ברזיל: אנדרטאות
סאו פאולו
קטגוריה:סאו פאולו: מבנים
מורה הצדק

**מורה הצדק** הוא הכינוי המופיע במגילות מדבר יהודה למנהיגה ומייסדה של כת קומראן, בסביבות 150 לפנה"ס. לא ידוע שמו או תפקידו המדויק, ורבו ההשערות על כך במחקר. החלק ממגילות קומראן הנקרא הודיות, מכיל בתוכו טקסטים המכונים "הודיות המורה", ובו מתוארים רגשותיו של הכותב המודה לאלוהים שהעניק לו חוכמה, ועל שהציל אותו מכוחות הרשע. היו שסברו שהכותב הוא מורה הצדק עצמו. יש שייחסו למורה הצדק גם טקסטים אחרים של הכת.

במגילות נקרא אויבו של מורה הצדק "הכוהן הרשע", ורבים משערים כי מדובר באחד מהכהנים הגדולים של בית חשמונאי. איש זה רדף את מורה הצדק והגלה אותו. כך נאמר בפשר חבקוק:

כמו כן, מורה הצדק היה מסוכסך גם עם אדם נוסף המכונה "מטיף הכזב" או "איש הלצון". מספר חוקרים הניחו כי מדובר על מנהיג פרושי מאותה תקופה.

לאחר מות מורה הצדק, יצאה הכת ל"ארץ הצפון" (דמשק), וכשחזרה משם נרדפה על ידי תלמידיו של "מטיף הכזב", המכונים "דורשי חלקות". על פי הנאמר באחת המגילות יש המשערים שלמורה הצדק קם ממשיך שנקרא "דורש התורה".

על פי דוד פלוסר, מורה הצדק היה כהן עני (ככל הנראה המילה 'צדק' מרמזת לכהנים הצדוקים).

ישנן הקבלות רבות בין התיאורים של מורה הצדק לבין תיאוריו של ישו. הקבלה זו הביאה את החוקר ג'ון אלגרו לטעון שחיי ישו המתוארים בברית החדשה אינם אלא השתקפות מעוותת של חייו האמיתיים של מורה הצדק. טענה קונטרוברסלית אחרת הייתה של חוקרת אוסטרלית בשם ברברה טירינג, שטענה שמורה הצדק היה יוחנן המטביל, ואילו אויבו הגדול, הכוהן הרשע, היה לא אחר מישו הנוצרי, כאשר שניהם היו מנהיגים בשתי כתות יריבות בקומראן. טענות אלו נשארו דחויות בידי הזרם המרכזי של חוקרי המגילות הגנוזות, כאשר עדיין לדעת רוב החוקרים זהותו של מורה הצדק לוטה בערפל.

## קישורים חיצוניים
*דוד פלוסר, כתות מדבר יהודה ותקופתן, אתר דעת
* 
*ספריית קומראן, אתר היכל הספר
*אלי אשד, המגילות הגנוזות - 60 שנה, באתר אימגו

קטגוריה:קומראן
קטגוריה:יהדות בתקופת בית שני
אה"מ בנבואו (1813)

אוניית הוד-מלכותו "**בנבואו**" (באנגלית: HMS ***Benbow***) הייתה אונית קו בריטית מדרגה שלישית מסדרת ונגור (Vengeur), בעלת 74 תותחים. היא נקראה על שם אדמירל ג'ון בנבואו (1653-1702), והייתה הראשונה באוניות הצי המלכותי שנשאה שם זה.

הספינה הושקה ב 3 בפברואר 1813 במספנות ברנט, רותרהיית, לונדון. בשנת 1840 הייתה חלק משייטת בריטית-אוסטרית-טורקית, שפעלה לסילוק מוחמד עלי שליט מצרים מסוריה וארץ ישראל, ולקחה חלק פעיל בהפגזת העיר עכו ב-3 בנובמבר 1840.

מ-1848 סיפקה שירותי נמל, בשנת 1854 שימשה כספינת כלא לשבויים רוסים ממלחמת קרים בנמל שירנס, בשנת 1859 הוסבה לגוות פחם, וב-1892 - לאחר 79 שנות שירות - נמכרה. שלוש שנים אחר כך נגרטה.

## לקריאה נוספת

* Colledge, J. J. and Warlow, Ben (2006). *Ships of the Royal Navy: the complete record of all fighting ships of the Royal Navy*. London, Chatham (revised edition).
*Lavery, Brian (2003) *The Ship of the Line - Volume 1: The development of the battlefleet 1650-1850.* London, Conway Maritime Press.


## קישורים חיצוניים

* Mid-Victorian Royal Navy Vessel HMS *Revenge* in: Peter Davis, William Loney RN - Victorian Naval Surgeon

קטגוריה:אוניות מלחמה בריטיות
קטגוריה:אוניות קו של הצי המלכותי הבריטי
פומבדיתא

**פּוּמְבֶּדִיתָּא** הייתה עיר בבבל, על חופו המזרחי של הפרת, ליד מוצא תעלה גדולה שחיברה בינו ובין החידקל. פירוש השם בארמית "פומא בדיתא" לאמור "פי של נהר בדיתא". העיר המודרנית פלוג'ה (الفلوجة) ניצבת על חורבותיה של העיר.

יישוב יהודי גדול התקיים בפומבדיתא בתקופת התלמוד בזכות ישיבת פומבדיתא, שפעלה בעיר מהמאה ה-3 לספירה ועד למאה ה-11 לספירה. נתן אלתרמן עשה שימוש בשמה של העיר, בה התקיימה גלות-של-קבע, כגינוי ליהדות ארצות הברית המסרבת לעלות לארץ ישראל בשירו "ניו פומבדיתא".

## ישיבת פומבדיתא

ישיבת פומבדיתא נוסדה אחרי חורבן נהרדעא בשנת 260. באותה התקופה ישיבת פומבדיתא הייתה המרכז היחיד של לימודי יהדות בבל (כיום עיראק). במאה ה-5, גרם גל של רדיפות נגד היהודים בפרס (באותה תקופה) לסגירה זמנית של הישיבה. רק בימי מלכותו של ח'וסרו השני (531–579) חודשו הקהילות היהודיות בבבל ובייחוד בפומבדיתא. בימי יורשו, נסגרה פעם נוספת ישיבת פומבדיתא כתוצאה מהתפרצויות נגד יהודים. במאה ה-7 נשבע מר יצחק מפומבדיתא אמונים לח'ליף עלי המנצח, וכך חודשו הישיבות בפומבדיתא ובסורא. מאותה תקופה כונו ראשי הישיבות "גאונים". אחרי מותו של רב האי בן דוד גאון בראשית המאה העשירית עברה הישיבה לבגדאד אך שמה נשאר "ישיבת פומבדיתא".

חכמי ישיבות פומבדיתא נודעו בחריפות שכלם, ובנוסף נאמר עליהם שהם מעיילין פילא בקופא דמחטא (משחילים פיל בקוף של מחט), כלומר מעלים סברות דחוקות.

קטגוריה:יהדות בבל
קטגוריה:בבל
זאב פול הרטל

**זאב פול הרטל** (**Paul Hartal**; נולד ב-1936) הוא צייר, משורר ופילוסוף, מייסד זרם "ליריקה קונספטואלית" באומנות.

## קורות חיים

הרטל נולד בסגד, הונגריה, ניצול שואה, עלה לישראל בשנת 1957, סיים את הלימודים באוניברסיטה העברית בירושלים, השתתף במלחמת ששת הימים ועבר לקנדה בשנת 1973. בשנת 1986 הרטל השלים תואר Ph.D במסלול הוראה ואומנות באוניברסיטה בסן פרנסיסקו.

ספריו בעברית כוללים את "רמת הגולן" (1967), ו"תולדות האדריכלות" (1972). להרטל למעלה מעשרים פרסומים באנגלית. נכון ל-2015 הרטל עובד על ספר שירי שואה (מספר שירים פורסמו באינטרנט), המבוסס על זכרונותיו וכן על מסמכים היסטוריים.

הרטל עוסק בחיבור האמנות עם המדע וניתוח ההפריה ההדדית ביניהם. בשנת 1975 הוא פרסם את הספר A Manifesto onLyrical
Conceptualism שמפרטת את הגישה שלו לאמנות. תיאורית ה"ליריקל קונספטואליזם" שלו תרמה להבנת ההיסטוריה של הרעיונות. היא מתמקדת ביסודות האוניברסליים של היצירתיות האנושית ומזהה את התפקיד המרכזי של האמנות ככלי חשוב בכל תחומי החיים.

## קישורים חיצוניים

*  בארכיון האינטרנט

* '''תגלית מסר אזוטרי במשולש פסקל.'''
* סקירת '''תולדות האדריכלות''', 
* מתמטיקה ומציאות, מאמר מאת זאב הרטל, 
* ראיון עבור Poetic Mind, 

## הערות שוליים

קטגוריה:אמנים אקספרסיוניסטים
קטגוריה:משוררים ישראלים
קטגוריה:משוררים יהודים הונגרים
קטגוריה:פילוסופים יהודים הונגרים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קונקורדיה
קטגוריה:ישראלים ילידי הונגריה
קטגוריה:סגד: אישים
קטגוריה:ציירים יהודים הונגרים
קטגוריה:עולים בשנות ה-1950
קטגוריה:ישראלים שהיגרו לקנדה
קטגוריה:ישראלים שנולדו ב-1936
אה"מ רוונג' (1805)

אוניית-הוד-מלכותו "**רוונג**" (באנגלית: HMS ***Revenge***) הייתה אונית קו בריטית מדרגה שלישית בעלת 74 תותחים, שהושקה ב-13 באפריל 1805 במספנת הצי בצ'טם. היא נבדלה מאחיותיה לסוג בכך שנשאה תותחי 24 ליטראות על הסיפון העליון במקום 12 ליטראות כמקובל.

מיד עם כניסתה לשירות השתתפה האונייה בקרב טרפלגר (1805). היא הייתה חלק מן השייטת הבריטית-אוסטרית-טורקית שפעלה ב-1840 לסילוק מוחמד עלי שליט מצרים מסוריה וארץ ישראל, ולקחה חלק פעיל בהפגזת העיר עכו ב-3 בנובמבר 1840.

בשנת 1842 הוצאה מהשירות ובשנת 1849 נגרטה.

## לקריאה נוספת

* Lavery, Brian (2003) *The Ship of the Line - Volume 1: The development of the battlefleet 1650-1850.* London, Conway Maritime Press.


## קישורים חיצוניים


* Mid-Victorian Royal Navy Vessel HMS *Revenge* in: Peter Davis, William Loney RN - Victorian Naval Surgeon


קטגוריה:אוניות מלחמה בריטיות
קטגוריה:אוניות קו של הצי המלכותי הבריטי
סקיי איירליינס

**סקיי איירליינס** (**Sky Airlines**) הייתה חברת תעופה טורקית שהתמחה בטיסות שכר ומרכזה שכן בנמל התעופה הבינלאומי של אנטליה בדרום טורקיה. החברה טסה ל-50 יעדים באירופה.

החברה נוסדה בסוף שנת 2000 והחלה בפעולה מסחרית ב-12 באפריל 2001. ב-5 ביוני 2013 הודיעה החברה על פשיטת רגל והפסיקה את פעילותה.

## פעילות החברה בישראל
החברה הפעילה טיסות בין נמל התעופה הבינלאומי של אנטליה לנמל התעופה בן-גוריון בתדירות משתנה לפי עונות התיירות. הטיסות הופעלו בכל סוגי המטוסים שברשות החברה. הטיסות הופסקו בגלל המשבר בין ישראל לטורקיה. בשנת 2013 חודשו הטיסות, עד לפשיטת הרגל בחברה.

## קישורים חיצוניים

* 
* אודות צי החברה

קטגוריה:חברות תעופה טורקיות
קטגוריה:חברות תעופה שנסגרו
קטגוריה:תאגידים שנכנסו להליך פירוק
נחל בית עריף

ממוזער|גשר בריטי על נחל בית עריף לאחר גשם חזק
**נַחַל בֵּית עָרִיף** הוא נחל אכזב במרכזה של ישראל. תחילתו בגובה של 300 מטר מעל פני הים, סמוך לעופרים בשומרון, שם הוא מוכר גם בשם "ואדי אל-חרוב". הנחל זורם מערבה, חוצה את גדר ההפרדה בסמוך ליישוב רנתיס נכנס לתוך היישוב שוהם מדרום-מזרח, ולאחר מכן הוא חוצה את אזור מסלולי הטיסה בנמל התעופה בן-גוריון, ונשפך אל נחל יהוד מדרום לאור יהודה, בגובה של כ-30 מטר מעל פני הים. הנחל כיום הוא נחל אכזב וקיימת בו זרימת מים רק למשך זמן קצר אחרי ירידת גשמים משמעותיים בסביבתו. בחלק שבתחומי היישוב שוהם הוקמה טיילת לאורכו.

בזמן מלחמת העולם הראשונה נסללה על ידי הצבא הבריטי לאורך הנחל מסילת ברזל צרה מתחנת הרכבת כפר ג'יניס עד אזור הכפר א-לובאן, ששימשה כקו אספקה לחזית. כיום נשארו לאורך הנחל שרידי גשרים המציינים את תוואי המסילה.

במקום שבו חוצה המסילה המזרחית את הנחל, הוקם סכר לאגירת מי הנחל לשימוש קטרי הקיטור שנעו על המסילה. הסכר נהרס עם השנים ולאחר שיקום הגשר בשנים 2002–2003 לא נותר ממנו זכר.

## ארכאולוגיה
בחלקו המערבי של נחל בית עריף, סמוך ליישוב שוהם, נחפרו שרידי בית קברות מהתקופה הכלקוליתית (שנמשכה למן האלף ה-5 לפנה"ס ועד 3300 לפני הספירה בקירוב) ותקופת הברונזה הקדומה ושרידי יישוב מתקופת אלו. בין השאר שרידי ממגורה שרצפתה עשויה מאבני גוויל קטנות, שהונחו ישירות על האדמה. חלקה העליון של הממגורה נבנה באבני גוויל בינוניות, וביניהן חומר מליטה שנעשה כנראה מלבנים. הממגורה הכילה כמות גדולה של עצמות בעלי חיים וחרסים מהתקופה הכלקוליתית המאוחרת (התרבות הע'סולית), ובהם קערות, ופערורים. מחוץ לממגורה התגלתה אבן קלע סגלגלה, המתוארכת לתקופה הכלקוליתית הקדומה; היא מאפיינת את תרבות ואדי רבה, ומוכרת עין אל-ג'רבה, מתל כברי ומיריחו. בנוסף נחשף מצבור חרסים מהתקופה הכלקוליתית המאוחרת.
## גלריה

קובץ:Road 40 Bridge on Beit Arif stream.jpg|גשר כביש 40 מעל נחל בית עריף, קרוב לצומת בדק
קובץ:נחל בית עריף.jpg|זרימה בנחל בית עריף בעקבות גשם חזק, ברקע שוהם
קובץ:07.06.04 02 Old Rail Bridge.JPG|שרידי גשר רכבת באפיק הנחל בסמוך לשוהם
קובץ:Car Bridge nearby to Road 444 and Shoam west side Beit Arif stream 1.jpg|גשר מעל נחל בית עריף, סמוך לכביש 444 ולשוהם


## ראו גם
* תחנת הרכבת בית נבאלא

## לקריאה נוספת
*  מסילת הרכבת בנחל בית עריף מועצה לשימור אתרי מורשת 

## קישורים חיצוניים

## הערות שוליים

קטגוריה:נחל איילון
קטגוריה:השומרון: נחלים
בית עריף
קטגוריה:שביל ישראל
השתקפות (אלבום)

**השתקפות** הוא האלבום השלישי של הלהקה הישראלית סינרגיה. האלבום מכיל 12 שירים, בהם הסינגלים "מתי את חוזרת", "תאמין" ,"טוב לי לבד" ו"בוער". 

שירים נוספים בולטים מהאלבום הם: "תאמין", שנכתב כהקדשה לילדים של חברי הלהקה רון הופמן, רועי גפן ועירון שבתאי, "לא הספקתי לומר", שנכתב לזכרו של צח לביא, בן דודו של רועי גפן, ו"הקרב האחרון", שנכתב כדי לתאר את רגעיו האחרונים של חייל בשטח הקרב.



קטגוריה:אלבומי סינרגיה
קטגוריה:אלבומי חברת הד ארצי
דוד גורדון

**דוד גורדון** (בכתיב יידי: **גאָרדאָן**; 28 במרץ 1831 – 21 במאי 1886) היה מתרגם, עיתונאי ועורך עברי איש ליטא, מראשוני תנועת "חיבת ציון". היה עוזר עורך (1858–1880) ולאחר מכן (1880 - 1886) עורך עיתון "המגיד" במשך 28 שנה.

## קורות חיים
דוד גורדון נולד ב-1831 בעיירה פודמרץ (ליד וילנה). ב-1841 עברה המשפחה לווילנה (בירת גוברניית וילנה שבתחום המושב של האימפריה הרוסית. כיום בירת ליטא) שם קיבל דוד חינוך מסורתי בישיבה, ובהמשך נחשף לערכי ההשכלה. ב-1850 נישא ועבר ללמד בעיירה סרהיי שבפלך סובאלק.

ב-1855 נסע דוד לברמינגהאם ולסארי שבאנגליה שם עבד בהוראת העברית והגרמנית. לאחר סיום עבודתו באנגליה השתקע דוד בפרוסיה ושימש בין היתר עיתונאי בשבועון העברי "המגיד". בשנת 1858 נתמנה כעוזר לעורך העיתון, ובשנת 1880, עם פרישתו של אליעזר ליפמן זילברמן, התמנה לתפקיד העורך.

גורדון היה הראשון בעיתונות העברית אשר קרא לחיבת ציון ולשיבת ציון, והגיב בהתלהבות להופעת ספריהם של הרב צבי הירש קלישר, הרב יהודה אלקלעי ומשה הס. בשנת 1863 פרסם מאמר גדול בשם "בשובה ובנחת תושעון". במאמר זה, קרא גורדון לתחייתנו הלאומית בארץ ישראל. ב-1869 פרסם את המאמר "דבר בעיתו" שעסק גם הוא בתחיה הציונית.

בשנים 1879 עד 1881 הוציא שבועון בשם "מגיד משנה" שהוקדש למדע.

בראשית שנות ה-80 של המאה ה-19 החל לפעול במסגרת "חיבת ציון", והשתתף בוועידת קטוביץ (1884).

מתרגומיו: "ויכוח על האהבה" ("שיחות על האהבה") לדון יהודה אברבנאל, "ספר מסעי ישראל" ("מסעי בני ישראל") מאת הנוסע היהודי-מולדבי ישראל יוסף בנימין.

בתו של דוד, ד"ר גרטרוד (גיטל) גורדון, נולדה בעיר ליק. עזרה לאביה תקופת מה בעריכת ה"מגיד" ולאחר מותו אף ניהלה אותו בשנים 1885 עד 1890. ב-1891 נסעה ללימודי רפואה בפריז אותם סיימה בהצטינות ב-1897

## כתביו
* דוד גארדאן, **ספר מלחמת החושך והאור**: דבר הריב בין זעבאסטיאן ברונער, צורר היהודים ובין העברי איגנאץ קוראנדא, ליק: דפוס פעטצאלל, תרכ"א.
* דוד גארדאן, **דרכי הרפואה**, ליק: דפוס רודאלף זיעבערט, תר"ל.
* **דוד גורדון: מבחר מאמריו** / סדר בצירוף מבוא על ידי ג' קרסל, תל אביב: המחלקה לענייני הנער של הנהלת ההסתדרות הציונית ובהשתתפות קרן היסוד והקרן הקימת לישראל על ידי "מצפה", תש"ב.

## לקריאה נוספת
* יוסף שלמון, "דוד גורדון ועיתון המגיד: חילופי עמדות ללאומיות היהודית 1860–1882", בתוך: עמנואל אטקס (עורך), **הדת והחיים, תנועת ההשכלה היהודית במזרח אירופה**, ירושלים: 1993, עמ' 405–424.
* גדעון קוץ, חדשות וקורות הימים,מחקרים בתולדות העיתונות והתקשורת היהודית. ירושלים: 2013, עמ' 36 - 70.

## קישורים חיצוניים

* 
* 'גורדון, דוד (דב־בר)', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 136-137 (, תמונה 1334-1335).
* 
* [ https://web.archive.org/web/20090109185919/http://www.jafi.org.il/education/100/hebrew/people/gordon.html דוד גורדון], באתר המחלקה לחינוך יהודי ציוני, הסוכנות היהודית
* מאמרו של פרופ' שלמון בגרסה אנגלית, *Modern Judaism* 17.2 (1997), 109–124 
* 
* 
* 
* , 
* 

## הערות שוליים

קטגוריה:ראשוני הציונות
קטגוריה:חובבי ציון
קטגוריה:מתרגמים לעברית
קטגוריה:עיתונאים יהודים ליטאים
קטגוריה:עיתונאים יהודים רוסים
קטגוריה:עורכי עיתונים בשפה העברית
קטגוריה:עיתונאים יהודים גרמנים
קטגוריה:סגל המגיד
קטגוריה:ילידי 1831
קטגוריה:נפטרים ב-1886
שלום דובער שניאורסון (רצ'יצה)

הרב **שלום דובער שניאורסון** (הרשד"ב) (ה'תקצ"ו, 1836 - ה'תרס"ט, 1908) היה רב ברצ'יצה ואדמו"ר לחסידי חב"ד-קאפוסט.

## תולדות חייו
נולד בשנת 1836 בעיירה לובביץ', לאדמו"ר יהודה לייב שניאורסון מקאפוסט. למד אצל סבו רבי מנחם מנדל שניאורסון (הצמח צדק), ואצל אביו. נישא לבתו של רבי יעקב יוסף מאורזיטשוב (צאצא של רב ייבי מראשוני תנועת החסידות). עם פטירת סבו, הצמח צדק, בשנת 1866 נסע לעיר קאפוסט, שם כיהן אביו כאדמו"ר לחסידי חב"ד-קאפוסט. עם פטירת אביו חודשים ספורים לאחר פטירת סבו, התמנה אחיו, הרב שלמה זלמן שניאורסון, למלאות את מקום אביו כאדמו"ר לחסידי קאפוסט. באותו זמן נתקבל הרשד"ב לרב בעיר רצ'יצה (Rechytsa), הסמוכה לעיר הומיל בפלך מינסק, ומאז נודע שמו כאדמו"ר מרצ'יצה.

עם פטירת דודו, הרב ישראל נח שניאורסון האדמו"ר מניעזין בשנת ה'תרמ"ג, ובעיקר עם פטירת אחיו, האדמו"ר מקאפוסט בשנת ה'תר"ס, נהג הרשד"ב באדמורו"ת, לחסידי קאפוסט וניעזין, ביחד ובמקביל עם אחיו, רבי שמריה נח שניאורסון מבאברויסק.

הרשד"ב היה ידוע כפוסק הלכה מובהק, ותשובות ממנו נתפרסמו בכתבי עת רבים. הרשד"ב זכה ללמד תלמידים שמהם היו לאחר מכן מגדולי הרבנים ברוסיה ופולין. הוא הסמיך לרבנות את הרב שלמה יוסף זוין, ועוד רבים. גם ההוגה הרב הלל צייטלין היה מתלמידיו.

הלך לעולמו בט"ז בתשרי תרס"ט.

## דברי חסידות
באדר א' תשפ"ב (פברואר 2022) העלתה ספריית חב"ד לאתר האינטרנט של הספרייה סריקה של כרך הכולל מאמר חסידות שאמר, מאוסף כתבי היד של הספרייה

## מחסידיו
ר' טוביה בלקין, היגר לארצות הברית ובשנת ה'תרצ"א עלה לארץ ישראל.

## צאצאיו
*הרב שניאור זלמן, ששימש כרב בכמה עיירות ברוסיה. אביו של הסופר והפסיכולוג ד"ר פישל שניאורסון.
*הרב חיים ישעיה, היה חתנו של האדמו"ר מרדכי דב מהורונסטייפל. הוא שימש כרב בפריץ' וברומני (1865–1921).
*ר' משה
*ר' יהודה לייב, אביו של פנחס שניאורסון ממגיני תל חי.
*רחל שנישאה לר' דוד יהושע העשיל מאגאזאניק שנספה באניה סטרומה.

## אילן שושלת אדמו"רי חב"ד

## לקריאה נוספת
*יהושע פישל שניאורסון, **ליבל'ה מסארטדליץ**, האדמו"ר מרצ'יצ'ה בימי הפרעות, 'סיפורי התגלות חסידיים', מהדורת 1976, [2009], תל אביב.
* **אנציקלופדיה לחסידות**, בהוצאת מוסד הרב קוק, בערכו
* עמרם בלוי, **דובר שלום: תולדות ימי חייו של הרה"ק רבי שלום דובער שניאורסהן מרעציצא**, היכל הבעש"ט כרך כ"ג, תמוז תשס"ח, עמ' קמט-קסב

## הערות שוליים

ה
קטגוריה:רבנים רוסים
קטגוריה:משפחת שניאורסון
קטגוריה:אזרח נכבד לדורותיו (של האימפריה הרוסית)
קטגוריה:אישים שנולדו בלובביץ'
קטגוריה:ילידי 1834
קטגוריה:נפטרים ב-1908
קטגוריה:נשיאי קופת מעות ארץ הקודש